C - Struktura programa

Komentari u C programu
Osim programskih elemenata C programa kao što su varijable, strukture, petlje, funkcije itd., kod može imati određeni tekst unutar "/* .. */" koji se prepoznaje kao komentar. Kompajler ignorira takve komentare.
Umetanje komentara u kod često se pokaže korisnim u dokumentiranju programa, razumijevanju i otklanjanju pogrešaka u programskoj logici i programiranju.
Ako simbol /* nema odgovarajući simbol */, kompajler prijavljuje grešku: "Nezavršeni komentar".
Tekst između /* i */ naziva se komentarom u C stilu i koristi se za umetanje komentara u više redaka.
/* 
Program je napisao Pero Perić
	Program za sabiranje dva broja.
 */

Jednoredni komentar počinje dvostrukom kosom crtom (//) i završava novim retkom. Može se pojaviti i nakon valjane C naredbe.

int age = 20; // varijabla za pohranu dobi

Međutim, valjana naredba ne može se navesti u retku koji počinje s "//". Stoga je sljedeća naredba pogrešna:

// Varijabla za pohranu dobi. int age=20;

Struktura C programa
Sljedeći kod prikazuje različite dijelove C programa:

/* Deklaracije */
#include <stdio.h>
#include <math.h>
float pov_kvadrata(float);

/*main funkcija*/
int main() {
   /* program u C-u */
   float strana = 5.50;
   float pov = pov_kvadrata(strana);
   printf ("Strana=%5.2f Povrsina=%5.2f", strana, pov);
   return 0;
}

/*podprogram – osobno napisana funkcija*/
float pov_kvadrata(float strana){
   float pov = pow(strana,2);
   return pov;
}
Kompiliranje C programa

Niz binarnih instrukcija koji se sastoji od 1 i 0 bitova naziva se strojni kod. Programski jezici visoke razine poput C, C++, Jave itd. sastoje se od ključnih riječi koje su bliže ljudskim jezicima poput engleskog. Stoga se program napisan u C-u (ili bilo kojem drugom programskom jeziku visoke razine) mora pretvoriti u ekvivalentni strojni kod. Taj se proces naziva kompilacija.

Imajte na umu da je strojni kod specifičan za hardversku arhitekturu i operativni sustav. Drugim riječima, strojni kod određenog C programa kompiliran na računalu s Windows OS-om neće biti kompatibilan s drugim računalom koje koristi Linux OS. Stoga moramo koristiti kompajler prikladan za ciljni OS.

